CELEX: 
Language: fi
Date: 2019-03-14 00:00:00
Title: KOMISSION DELEGOITU PÄÄTÖS (EU) …/…, Euroopan parlamentin ja neuvoston asetuksen (EU) N:o 305/2011 täydentämisestä niiden sovellettavien järjestelmien osalta, joilla arvioidaan ja tarkistetaan sellaisten rakennuskohteessa yksinomaan putoamisen estämiseen tarkoitettujen kaide- ja käsijohdesarjojen suoritustason pysyvyys, joihin ei kohdistu pystysuoraa kuormitusta rakenteesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9. maaliskuuta 2011 annetun Euroopan parlamentin ja neuvoston asetuksen (EU) N:o 305/2011
                  1
                28 artiklan mukaan rakennustuotteiden perusominaisuuksiin liittyvä suoritustason pysyvyys on arvioitava ja varmennettava asetuksen (EU) N:o 305/2011 liitteessä V esitettyjen järjestelmien mukaisesti.
            
            
               Komissio vahvistaa asetuksen (EU) N:o 305/2011 28 artiklan 2 kohdan ja 60 artiklan h kohdan nojalla rakennustuotteiden suoritustason pysyvyyden arviointi- ja varmennusjärjestelmät tietyn tuotteen, tietyn tuoteryhmän tai tietyn perusominaisuuden osalta ottaen huomioon mainituissa säännöksissä esitetyt seikat.
            
            
               Sellaisten rakennuskohteessa yksinomaan putoamisen estämiseen tarkoitettujen kaide- ja käsijohdesarjojen osalta, joihin ei kohdistu pystysuoraa kuormitusta rakenteesta, ei vielä ole tehty asianmukaista päätöstä suoritustason pysyvyyden arviointi- ja varmennusjärjestelmistä.
            
            
               Asetuksen 28 artiklan 2 kohdan mukaan olisi pyrittävä valitsemaan valmistajien kannalta vähiten työläät suoritustason pysyvyyden arviointi- ja varmennusjärjestelmät, kun otetaan huomioon kaikki asiaan liittyvät seikat. Nykyisellään kokemus asianomaisten tuotteiden käyttäytymisestä niiden käyttöaikana sellaisena kuin se kuvataan näiden tuotteiden puutteellisuuksien syitä koskeneessa selvityksessä on osoittanut, että valmistajan olisi tehtävä niiden suorituskyvyn arviointi paloteknistä käyttäytymistä lukuun ottamatta kaikkien perusominaisuuksien osalta ennen tuotteen saattamista markkinoille. Työläämmät järjestelmät eivät ole tarpeen. Näiden seikkojen perusteella komissio on päätynyt päätösehdotuksessa valitsemaan asetuksen (EU) N:o 305/2011 liitteessä V esitetyn järjestelmän 4 sovellettavaksi asianomaisiin tuotteisiin kaikkien muiden perusominaisuuksien kuin paloteknisen käyttäytymisen osalta. 
            
            
               Paloteknisen käyttäytymisen osalta olisi myös näiden tuotteiden tapauksessa asianmukaista valita vakiintuneeseen tapaan järjestelmä 1, 3 tai 4, kun on kyse ainoastaan tästä perusominaisuudesta. Sovellettavien rakennustuotteiden suoritustason pysyvyyden arviointi- ja varmennusjärjestelmien erottelu voi asetuksen (EU) N:o 305/2011 28 artiklan 2 kohdan mukaan perustua vain rakennustuotteiden ryhmiin tai tiettyihin perusominaisuuksiin. Ainoa tapa erotella toisistaan tilanteet, joissa palotekniseen käyttäytymiseen on sovellettava järjestelmää 1, 3 tai 4, on viitata tuotteiden eri alaryhmiin. Erottelujen olisi lisäksi oltava selkeät ja yksiselitteiset, eikä niiden ulkopuolelle pitäisi jättää mitään päätöksen liitteessä määriteltyjä kokonaisen tuoteryhmän alaryhmiä.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Päätösluonnoksesta keskusteltiin rakennusalan neuvoa-antavan ryhmän kokouksessa, jäljempänä ’neuvoa-antava ryhmä’, 14. kesäkuuta 2016, minkä jälkeen järjestettiin asiantuntijoiden kirjallinen lausuntokierros, ja toistamiseen neuvoa-antavan ryhmän kokouksessa 9. joulukuuta 2016, jota seurasi asiantuntijoiden kirjallinen lausuntokierros 25. marraskuuta 2016 ja 16. tammikuuta 2017 välisenä aikana. Tämän jälkeen päätösluonnoksesta keskusteltiin neuvoa-antavan ryhmän kokouksessa 3. lokakuuta 2017, jota ennen järjestettiin 2. lokakuuta jäsenvaltioiden nimeämien asiantuntijoiden ja muiden sidosryhmien valmisteleva kokous. Säädösluonnoksesta järjestettiin asiantuntijoiden kirjallinen kuuleminen 3.–17. lokakuuta 2017, ja samanaikaisesti oli käynnissä (30. marraskuuta 2017 asti) selvitys näiden tuotteiden puutteellisuuksien syistä. Ennen näitä vaiheita kaikille jäsenvaltioille oli annettu mahdollisuus nimetä kuulemiseen osallistuvia asiantuntijoita. Näiden asiantuntijoiden lisäksi kuultiin muita ulkoisia sidosryhmiä. Neuvoa-antavan ryhmän käsittelemät ja kirjalliseen kuulemiseen liittyvät asiakirjat toimitettiin delegoituja säädöksiä koskevan yhteisen sopimuksen mukaisesti samanaikaisesti Euroopan parlamentille ja neuvostolle. Näissä yhteyksissä esitetyt huomautukset otettiin huomioon viimeisteltäessä säädösluonnosta komission sisäistä lausuntokierrosta varten. 
            
            
               Luonnos julkaistiin paremman sääntelyn portaalissa, jossa se oli nähtävillä yleistä palautetta varten 14. joulukuuta 2018 ja 11. tammikuuta 2019 välisen ajan, ja siitä ilmoitettiin WTO:lle 18. joulukuuta 2018 ja 16. helmikuuta 2019 välisenä aikana. Palautetta saatiin kuudelta sidosryhmältä. Huomautuksissa mainittiin säädöksen soveltamisalan tarkan määritelmän puuttuminen sen kattamien tuotteiden osalta, suoritustason pysyvyyden arviointi- ja varmennusjärjestelmää koskeva erimielisyys, mahdollisuus hyväksyä/hylätä tuotteen suoritustaso, taulukon 1 sanamuodon puutteellinen kattavuus, paitsi jos sen tarkoituksena on erottaa tämä säädös standardin EN 1090 mukaisista tuotteista, ja se, ettei palotekniseen käyttäytymiseen puututa kattavasti. Kaikkia huomautuksia ei pidetty merkityksellisinä, koska soveltamisala on määritelty riittävän selkeästi, suoritustason pysyvyyden arviointi- ja varmennusjärjestelmän valinta perustuu saatuun näyttöön, mahdollisuus hyväksyä/hylätä arviointi on osa standardointityötä (eikä näin ollen delegoidun säädöksen kannalta merkityksellistä), taulukossa 1 todellakin tehdään ero sellaisten kaiteiden, joilla ei ole rakenteellista vaikutusta, ja standardin EN 1090 mukaisten kaiteiden kohtelun välillä, ja paloteknisen käyttäytymisen osalta on otettu huomioon se, mitä joissakin jäsenvaltioissa jo vaaditaan. Tästä syystä komissio päätti olla muuttamatta säädösluonnosta.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Komissio vahvistaa asetuksen (EU) N:o 305/2011 28 artiklan 2 kohdan ja 60 artiklan h kohdan nojalla delegoiduilla säädöksillä asetuksen (EU) N:o 305/2011 liitteessä V esitetyt rakennustuotteiden suoritustason pysyvyyden arviointi- ja varmennusjärjestelmät tietyn tuotteen, tietyn tuoteryhmän tai tietyn perusominaisuuden osalta ottaen huomioon kyseisissä säännöksissä esitetyt seikat.
            
            
               Vahvistaessaan rakennustuotteiden suoritustason pysyvyyden arviointi- ja varmennusjärjestelmät asetuksen (EU) N:o 305/2011 28 artiklan 2 kohdan mukaan komissio valitsee vähiten työläät järjestelmät, jotka mahdollistavat kaikkien rakennuskohteen perusvaatimusten täyttymisen. Tässä on asetuksen (EU) N:o 305/2011 60 artiklan h kohdan mukaan otettava huomioon rakennustuotteen vaikutus näiden perusvaatimusten täyttymiseen tuotteen odotetun käyttöiän aikana. 
            
            
               Päätös on suhteellisuusperiaatteen mukainen. Näistä syistä päätöksen odotetaan palvelevan koko rakennusalan etuja.
            
            
               KOMISSION DELEGOITU PÄÄTÖS (EU) …/…,
            
            
               annettu 14.3.2019,
            
            
               Euroopan parlamentin ja neuvoston asetuksen (EU) N:o 305/2011 täydentämisestä niiden sovellettavien järjestelmien osalta, joilla arvioidaan ja tarkistetaan sellaisten rakennuskohteessa yksinomaan putoamisen estämiseen tarkoitettujen kaide- ja käsijohdesarjojen suoritustason pysyvyys, joihin ei kohdistu pystysuoraa kuormitusta rakenteesta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
         
         
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011
                  2
                ja erityisesti sen 28 artiklan 2 kohdan,
            
            
               sekä katsoo seuraavaa:
            
            
               (1)Sellaisten rakennuskohteessa yksinomaan putoamisen estämiseen tarkoitettujen kaide- ja käsijohdesarjojen suoritustason pysyvyyden osalta, joihin ei kohdistu pystysuoraa kuormitusta rakenteesta, ei ole olemassa suoritustason pysyvyyden arviointia ja varmentamista koskevaa asianmukaista päätöstä. Sen vuoksi on tarpeen vahvistaa ne suoritustason pysyvyyden arviointi- ja varmennusjärjestelmät, joita sovelletaan tällaisiin kaide- ja käsijohdesarjoihin.
            
            
               (2)Kun otetaan huomioon kokemus asianomaisten tuotteiden käyttäytymisestä niiden käyttöaikana sellaisena kuin se kuvataan näiden tuotteiden puutteellisuuksien syitä koskeneessa selvityksessä, valmistajan olisi tehtävä niiden suorituskyvyn arviointi kaikkien perusominaisuuksien osalta, paloteknistä käyttäytymistä lukuun ottamatta, ennen tuotteen saattamista markkinoille. Työläämmät järjestelmät eivät ole tarpeen. Paloteknisen käyttäytymisen suoritustason osalta olisi asianmukaista valita järjestelmä 1, 3 tai 4 viittaamalla tuotteiden eri alaryhmiin,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Tätä päätöstä sovelletaan sellaisiin rakennuskohteessa yksinomaan putoamisen estämiseen tarkoitettuihin kaide- ja käsijohdesarjoihin, joihin ei kohdistu pystysuoraa kuormitusta rakenteesta.
            
            
               2 artikla
            
            
               Edellä 1 artiklassa tarkoitettujen kaide- ja käsijohdesarjojen suoritustason pysyvyys suhteessa niiden perusominaisuuksiin on arvioitava ja varmennettava liitteessä esitetyillä järjestelmillä.
            
            
               3 artikla
            
            
               Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tehty Brysselissä 14.3.2019
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        EUVL L 88, 4.4.2011, s. 5.
               
               
                  
                     (2)
                  
                        EUVL L 88, 4.4.2011, s. 5.
               
            
      
    ---documentbreak--- 
      
         
         
            
               LIITE
            
            
               SUORITUSTASON PYSYVYYDEN ARVIOINTI- JA VARMENNUSJÄRJESTELMÄT
            
            
            
               Taulukko 1
            
            
               Kaikki perusominaisuudet paitsi palotekninen käyttäytyminen
            
            
            
                     
                        Tuotteet ja niiden aiottu käyttötarkoitus
                     
                  
                  
                     
                        Sovellettava järjestelmä
                     
                  
               
                     
                        Sellaiset rakennuskohteessa yksinomaan putoamisen estämiseen tarkoitetut kaide- ja käsijohdesarjat, joihin ei kohdistu pystysuoraa kuormitusta rakenteesta. 
                     
                  
                  
                     
                        4
                     
                  
               
            
               Taulukko 2
            
            
               Ainoastaan palotekninen käyttäytyminen
            
            
            
                     
                        Tuotteet ja niiden aiottu käyttötarkoitus
                     
                  
                  
                     
                        Tuotteiden alaryhmät
                     
                  
                  
                     
                        Sovellettava järjestelmä
                     
                  
               
                     
                        Sellaiset rakennuskohteessa yksinomaan putoamisen estämiseen tarkoitetut kaide- ja käsijohdesarjat, joihin ei kohdistu pystysuoraa kuormitusta rakenteesta.
                     
                  
                  
                     
                        Tuotteet, joiden tuotantoprosessissa on selvästi erotettava vaihe, joka parantaa paloteknistä käyttäytymistä koskevaa luokitusta (esim. palonestoaineen lisääminen tai orgaanisen aineen vähentäminen).
                     
                  
                  
                     
                        1
                     
                  
               
                     
                  
                  
                     
                        Tuotteet, joiden paloteknisen käyttäytymisen luokittelemiseen ilman testausta on soveltuva eurooppalainen oikeusperusta.
                     
                  
                  
                     
                        4
                     
                  
               
                     
                  
                  
                     
                        Tuotteet, jotka eivät kuulu muihin alaryhmiin. 
                     
                  
                  
                     
                        3